***ภาพข่าวประชาสัมพันธ์***

**เอสซีจี เคมิคอลส์ จัดกิจกรรม ‘ร่วมด้วยช่วย SAVE ซาเล้งพิทักษ์โลก’**  **เดินหน้ายกระดับความปลอดภัยให้ซาเล้งห่างไกลโควิด**

**~~~~**

**ระยอง –** เอสซีจี เคมิคอลส์ เดินหน้าโมเดลการบริหารจัดการขยะแบบครบวงจร “ชุมชน LIKE (ไร้) ขยะ” อย่างต่อเนื่อง เพื่อให้เกิดการนำทรัพยากรกลับมาใช้ให้เกิดประโยชน์สูงสุดตามหลักเศรษฐกิจหมุนเวียน และเป็นส่วนหนึ่งที่ช่วยลดภาวะโลกร้อน โดยล่าสุด ได้จัดกิจกรรม **‘ร่วมด้วยช่วย SAVE ซาเล้งพิทักษ์โลก’** ณ อาคารสวนสุขภาพ อ.เมือง จ.ระยอง เพื่อช่วยดูแลความปลอดภัยให้กับผู้ประกอบอาชีพคัดแยกขยะรีไซเคิล หรือซาเล้ง และเจ้าหน้าที่คัดแยกขยะชุมชน ซึ่งเป็นเสมือนปราการด่านหน้าที่มีความเสี่ยงในการสัมผัสเชื้อจากการปฏิบัติหน้าที่ดูแลสิ่งแวดล้อมให้กับชุมชน โดยเฉพาะอย่างยิ่งในสถานการณ์โควิด 19 ที่อาจมีความเสี่ยงจากการสัมผัสเชื้อเพิ่มมากขึ้น โดยเอสซีจี เคมิคอลส์ ได้มอบ **‘ชุดยกการ์ดซาเล้งพิทักษ์โลก’** อุปกรณ์ดูแลสุขภาพที่จำเป็น เช่น หน้ากากอนามัย ถุงมือ เจลแอลกอฮอล์ พร้อมอบรมให้ความรู้ในหัวข้อ **‘คัดแยกขยะอย่างไร ห่างไกลโควิด แถมได้เงินเพิ่ม’** โดยเจ้าหน้าที่สาธารณสุข เทศบาลเมืองมาบตาพุด เพื่อร่วมเป็นส่วนหนึ่งในการให้ความรู้และส่งเสริมการดูแลสุขภาพของคนในชุมชน พร้อมสร้างการมีส่วนร่วมในการแก้ปัญหาขยะในระดับท้องถิ่น  
อย่างยั่งยืน

นอกจากนี้ ภายในงานยังมีการเปิดให้**บริการตรวจสอบเช็กสภาพความปลอดภัยรถซาเล้ง**โดยวิทยาลัยสารพัดช่างระยอง ในการให้บริการตรวจซ่อมและเปลี่ยนถ่ายน้ำมันเครื่อง เพื่อให้รถซาเล้งมีความปลอดภัยในการขับขี่ ซึ่งเอสซีจี เคมิคอลส์ สนับสนุนค่าบริการ จึงเป็นการร่วมกันระหว่างเครือข่ายในท้องถิ่น   
เพื่อร่วมดูแลผู้ประกอบอาชีพคัดแยกขยะรีไซเคิลให้สามารถเดินหน้าดูแลสิ่งแวดล้อมได้อย่างปลอดภัย

**ผู้ที่สนใจข้อมูลเกี่ยวกับหลักเศรษฐกิจหมุนเวียน และการจัดการขยะ สามารถติดตามได้ที่ <https://www.scg.com/sustainability/circular-economy/> และสามารถติดตามข่าวสารอื่นๆ ของเอสซีจีได้ที่ <https://scgnewschannel.com> / Facebook: scgnewschannel / Twitter: @scgnewschannel หรือ Line@: @scgnewschannel**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*